 **Mestská časť Bratislava-Vrakuňa**

**Šíravská 7, 821 07 Bratislava**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vyhlásenie zámeru na nájom časti**

 **pozemku registra „C“ KN par. č. 3899/6 v lesoparku, evidovaný na LV č. 1095, k. ú. Vrakuňa, na umiestnenie dočasnej mobilnej stavby – predajného stánku pre účely predaja jednoduchého streetfoodového jedla s občerstvením v  súlade so schválenou štúdiou Lesoparku.**

 V súlade so zákonom č. 138/1991 Zb. o majetku obcí v znení neskorších predpisov Mestská časť Bratislava-Vrakuňa vyhlasuje súťaž na nájom časti pozemku o ploche 70-100 m2 registra „C“ KN parc. č. 3899/6 - lesopark, druh pozemku ostatné plochy, evidovaný na LV č. 1095, k. ú. Vrakuňa, vo vlastníctve hlavného mesta SR Bratislava, v správe mestskej časti Bratislava-Vrakuňa protokolom o zverení č. 385/2003 zo dňa 02.06.2003, na **umiestnenie dočasnej mobilnej stavby - predajného stánku pre účely** predaja jednoduchého streetfoodového jedla s občerstvenímso vstupom z  Brezovej ulice v Bratislave so súťažnými podmienkami:

**Podmienky na predloženie súťažného návrhu:**

**Vyplnenie súťažného návrhu –** príloha vyhlásenej súťaže

**Lokalita:** Umiestnenie stánku po pravej strane od rozhľadne (vyhliadkovej veže),

* doba nájmu určitá na 10 rokov,
* cena nájmu minimálne **20,- Eur/m2/rok za plochu pod dočasnou mobilnou stavbou,**
* cena nájmu minimálne **5,50 Eur/m2/rok za nájom pozemku pod zriadeným exteriérovým sedením**, resp. využívaním plochy v okolí centra,
* výška nájmu sa bude upravovať jeho zvýšením o mieru inflácie za predchádzajúci kalendárny rok oficiálne vyhlásenú Štatistickým úradom Slovenskej republiky,
* vlastný predajný stánok dočasného charakteru a obslužné zariadenie umiestnené na predmete nájmu,
* nájomca bude povinný zabezpečiť **na vlastné náklady** vybudovanie kanalizačnej prípojky, resp. žumpy, WC,  prípojky elektriny a vody z Brezovej ulice po vydaní príslušného stavebného povolenia, ktoré po ukončení doby nájmu zostanú vo vlastníctve mestskej časti,
* nájomca zabezpečí starostlivosť o čistotu a poriadok pri predajnom stánku, v susednom altánku a v jeho bezprostrednom okolí,
* **po vybudovaní inžinierskych sietí a preukázaní vložených investícií budú tieto zohľadnené zápočtom z výšky nájomného a nájomcovi bude  garantovaná dohodnutá doba nájmu v závislosti od výšky vložených investícií,**
* **predaj jednoduchého streetfoodového jedla výlučne na recyklovanom riade a pohároch:**

**hot dogy, bagety, klobásy, grilované mäso, croissanty, domáce pagáče, koláčiky, langoše, palacinky, zemiakové placky, cukrovinky, vafle, ovocné šťavy, kávu, čaj, víno, zmrzlinu, nealko nápoje a pivo v plechovkách, čapované nealko nápoje a  čapované alkoholické pivo s 10-12 stupňovitosťou, víno, prosseco**,

* prenajímateľ vylučuje z predaja akýkoľvek výrobok v sklenenom obale (fľaša, pohár) vzhľadom na lokalitu lesoparku a možný výskyt rozbitého skla,
* realizovať separáciu odpadu na vlastné náklady,
* poskytovanie služieb občanom pre športové aktivity.

**Predkladateľ súťažného návrhu:**

* musí byť oprávnený na poskytovanie služieb súvisiacich s prevádzkovaním predajného stánku s občerstvením v zmysle obchodného, resp. živnostenského registra ku dňu podania súťažného návrhu,
* k súťažnému návrhu pripojiť referencie o doterajšej činnosti v oblasti gastronomických služieb,
* predloží vizualizáciu predajného stánku a návrh popisu činností,
* súťažiaci záväzne prehlási, že na vlastné náklady zabezpečí obstaranie a umiestnenie stánku pre stanovený účel na vlastné náklady,
* zabezpečí na vlastné náklady vybudovanie požadovaných inžinierskych sietí k predajnému stánku po vydaní príslušných povolení stavebným úradom ako aj iných dotknutých štátnych orgánov a inštitúcií,
* zabezpečí poskytovanie služieb občanom pre športové aktivity - odplatnú požičovňu cyklonáradia pre cyklistov a korčuliarov,
* zabezpečí priestor na propagáciu aktivít mestskej časti Bratislava-Vrakuňa,
* zabezpečí v ponuke aj predaj doplnkovej športovej výživy,
* prehlási, že po uplynutí doby nájmu sa zabudované inžinierske siete stanú majetkom mestskej časti, v prípade predčasného ukončenia nájomného vzťahu sa mestská časť zmluvne zaviaže k úhrade pomernej výšky vynaložených nákladov za vložené investície do vybudovania týchto sietí.

**Kritéria pre posudzovanie súťažných návrhov:**

* 60 % výška ponúknutej ceny za nájom pozemku, ktorá nesmie byť nižšia ako minimálne stanovená,
* 40 % vizualizácia **dočasnej mobilnej stavby - predajného stánku** a  popis činnosti.

Súťažiaci sa môžu prihlásiť do súťaže predložením súťažného návrhu **v termíne od 21.03.2022 do 21.04.2021.**

Súťažné návrhy je potrebné doručiť v stanovenom termíne **najneskôr do 21.04.2022 do 14.30 hod. do podateľne Miestneho úradu mestskej časti Bratislava-Vrakuňa v uzatvorenej obálke s označením „Súťaž - lesopark – predajný stánok“, resp. zaslať poštou tak, aby boli doručené do uvedeného termínu.**

**Mestská časť si vyhradzuje právo určenia presného umiestnenia stánku v danej lokalite ako aj právo na zrušenie vyhlásenej súťaže.**

Predložené súťažné návrhy budú posúdené na rokovaní Miestneho zastupiteľstva mestskej časti Bratislava-Vrakuňa dňa 26.04.2022 a s víťazným uchádzačom bude následne uzatvorená zmluva o nájme časti pozemku.

V Bratislave 21.03.2022

 **JUDr. Ing. Martin Kuruc, v. r.**

 s t a r o s t a